Bandt menn med bikinistropper - voldtok kvinnene
Acapulco som en gang var et eksklusivt feriested for de rike rammes også av den sterkt økende kriminaliteten i Mexico. Natt til mandag tok fem maskerte, og bevæpnende, menn seg inn en den leide bungalowen på Encantada-stranden utenfor Acapulco.De seks voldtektsofrene var i alderen 20 til 34 år. En annen kvinne, som også bodde i bungalowen ble spart for massevoldtekten, skriver CNN. Det var få sikkerhetstiltak på strandhotellet.Acapulco-ordfører Luis Walton er forberedt på at verdens søkelys nå rettens mot byen og fordømte voldtekten på en pressekonferanse tirsdag. - Dette er en veldig kinkig situasjon. Vi vil bruke lovens fulle styrke mot de ansvarlige, sa Walton.- Det som har skjedd er veldig uheldig, men det kunne skjedd hvor som helst i verden, sa Luis Walton. Han ble senere tvunget til å beklage uttalelsen. - Det var feil bruk av ord og jeg angrer. Det var aldri meningen å gjøre situasjonen verre for ofrene eller forsøke å bagatellisere hendelsen, sa han da.Det er satt opp en rekke kontrollposter med marinesoldater rundt Acapulco i forbindelse med jakten på gjerningsmennene. Ifølge myndighetene er det ikke mistanke om at voldtektsmennene tilhører en organisert kriminell gruppe. Acapulco, som ligger i delstaten Guerrero, har vært regnet som en trygg by til tross for mye uro i områdene rundt. Den siste tiden har det imidlertid skjedd stadig flere narkotikarelaterte drap også her. Etter flere grusomme drap har både amerikanske og britiske myndigheter advart mot økende vold i Guerrero. Norske myndigheter har ikke utstedt noen reiseråd for Mexico.
Seks spanske turister ble voldtatt av maskerte menn i en bungalow de hadde leid nær det meksikanske ferieparadiset Acapulco.